Dinge oor Amanda wat jy nie geweet het nie - RSGplus
Dinge oor Amanda wat jy nie geweet het nie
Gepubliseer op 27/08/2015.
Hier is 'n klein kykie agter die skerms na Amanda Olivier, gewilde aanbieder van Musiek Sonder Grense.
Noem 5 dinge oor jouself wat luisteraars nie noodwendig weet nie
Kan nie sonder my powernap (middagslapie) nie
Ek het kluisenaarsgene . . .
Ek het 'n intense verhouding met Prof Google
Gek oor Egiptiese Dukkah
Ek lag hard en baldadig
Noem die 3 soorte radio programme wat jy al aangebied het wat vir jou die beste herinneringe bring of die interessantste was of vir jou die meeste beteken het, en waarom.
Inligtingsprogramme soos Wat sê die Dokter: Wat sê die Veearts en Wat sê die Prokureur omdat ek so baie daaruit geleer het.
Kinderprogramme – Siembamba: Heerlik om met die kleintjies op hulle vlak te gesels. Hulle is so eerlik en opreg en hang aan jou lippe en teken die wonderlikste prentjies om hyulle waardering en liefde te toon.
Musiekprogramme is 'n fees en Musiek Sonder Grense is vir my 'n ongelooflike ontdekkingsreis deur wêrelddele, verskillende genres, stemme en style.
Noem 3 dinge op jou 'bucket list' en waarom
Om met 'n motorhome deur Suid-Afrika en Namibie te ry en die stories agter . . . . en in mense op
te spoor en dit te skryf of uit te saai op draadloos. Waarom? Ek het die vermoee om mense oor
hulleself te laat praat en dit sal heerlike luister- en leesstof uitmaak.
Om 'n fado-vertoning in Lissabon mee te maak – want 'n fado praat diep met my en ek wil die passievolle genre so graag eerstehands beleef . . .
Die naaste wat ek nog aan Marokko gekom het is om 'n elektriese Tagine hier plaaslik te koop maar die land se kookkuns, kleurryke materiale, lanterns en speserye fassineer my. Daai land Marokko sal ek graag nog wil besoek.